[DATO]

**Sag [SAGS*NUMMER…*] - [TITEL...]**

**TILSAGN TIL KONKURRENCERÅDET**

I henhold til Konkurrencelovens § 12 e, stk. 1, afgiver [angiv navnet på de(n) virksomhed(er), der afgiver tilsagn] (“De(n) Anmeldende Part(er)”) hermed følgende tilsagn (“Tilsagnene”) til Konkurrencerådet med henblik på at [beskriv fusionen: f.eks. erhvervelse af...; oprettelse af et selvstændigt fungerende joint venture mellem...](“Fusionen”) erklæres forenelig med Konkurrenceloven.

Denne tekst skal fortolkes i lyset af Konkurrencerådets afgørelse i henhold til konkurrencelovens § 12 e, stk. 1, for at erklære fusionen forenelig med konkurrenceloven (*“****Afgørelsen****”*), inden for rammerne af konkurrenceloven og den europæiske unions lovgivning, særligt i lyset af Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (”***Fusionsforordningen***”) og Kommissionens meddelelse om løsningsforslag, der kan accepteres i henhold til Rådets forordning (EF) nr. 139/2004 og Kommissionens forordning (EF) nr. 802/2004 (“Meddelelse om Løsningsforslag”).

**Afsnit A. Definitioner**

1. I Tilsagnene har følgende termer følgende betydning:

Hold Separate Manager: den person, der er udpeget af [X], som skal styre den daglige drift i Frasalgsvirksomheden under den Tilsynsførende Trustee’s tilsyn.

Aktiver: de aktiver, som bidrager til den nuværende aktuelle drift, eller som er nødvendige for at sikre levedygtigheden og konkurrencedygtigheden i Frasalgsvirksomheden, som angivet i Afsnit B, pkt. 6, a, b og c, og beskrevet mere detaljeret i Bilaget.

Bilaget: bilaget til Tilsagnene, som mere detaljeret beskriver Frasalgsvirksomheden.

Closing: overdragelse af ejendomsretten til Frasalgsvirksomheden til køberen.

Closing-perioden: perioden på 3 måneder fra Konkurrence- og Forbrugerstyrelsens (”***KFST***”) godkendelse af Køberen og salgsbetingelserne.

Fortrolige oplysninger: alle forretningshemmeligheder, knowhow, kommercielle oplysninger og øvrige oplysninger af fortrolig karakter, som ikke er offentligt tilgængelige.

Frasalgstrustee: én eller flere fysisk(e) eller juridisk(e) person(er), som er godkendt af KFST og udpeget af [X], og som fra [X] har modtaget en eksklusiv Trusteefuldmagt til at sælge Frasalgsvirksomheden til en køber, uden mindstepris.

Frasalgsvirksomheden: virksomheden eller virksomhederne, som defineret i Afsnit B og i Bilaget, som De(n) Anmeldende Part(er) forpligter sig til at frasælge.

Første Frasalgsperiode: perioden på [•] måneder fra Ikrafttrædelsesdatoen.

Ikrafttrædelsesdato: datoen for vedtagelse af Afgørelsen.

Interessekonflikt: enhver interessekonflikt, der påvirker Trustee’s objektivitet og uafhængighed i udførelsen af sine opgaver i henhold til Tilsagnene.

Køber: den enhed, der er godkendt af KFST, som erhverver af Frasalgsvirksomheden i overensstemmelse med kriterierne angivet i Afsnit D.

Køberkriterier: de kriterier, der er angivet i pkt. [17](#bookmark10) i Tilsagnene, og som Køber skal opfylde for at blive godkendt af KFST.

Medarbejdere: alle medarbejdere, der aktuelt er ansat i Frasalgsvirksomheden, herunder medarbejdere udstationeret i Frasalgsvirksomheden, delte medarbejdere samt yderligere medarbejdere angivet i Bilaget.

Nøglemedarbejdere: alle de medarbejdere, der er nødvendige for opretholdelsen af levedygtigheden og konkurrencedygtigheden i Frasalgsvirksomheden, som angivet i Bilaget, herunder Hold Separate Manageren.

Parter: De(n) Anmeldende Part(er) og den virksomhed, der er genstand for fusionen (target).

Tilknyttede Virksomheder: virksomheder, der er kontrolleret af Parterne og/eller af Parternes ultimative moderselskaber, hvorved kontrolbegrebet skal fortolkes i overensstemmelse med praksis og Fusionsforordningens artikel 3 og i lyset af Kommissionens konsoliderede meddelelse om jurisdiktion efter Rådets forordning (EF) nr. 139/2004 om kontrol med fusioner og virksomhedsovertagelser ("Jurisdiktionsmeddelesen").

Tilsynsførende Trustee: én eller flere fysisk(e) eller juridisk(e) person(er), som er godkendt af KFST og udpeget af [X], og som har til opgave at føre tilsyn med [X]’s overholdelse af de betingelser og forpligtelser, der er knyttet til Afgørelsen.

Trustee(s): Den Tilsynsførende Trustee og/eller Frasalgstrustee – afhængigt af den konkrete sag.

Trustee-perioden: perioden på [•] måneder fra afslutningen af den Første Frasalgsperiode.

[X]: [Angiv navnet på den virksomhed, der vil frasælge sin(e) virksomhed(er)] med hjemsted på [*angiv adresse*] og registreret med følgende CVR-nummer [*angiv CVR-nummer*].

**Afsnit B. Tilsagn om frasalg og** Frasalgsvirksomheden

Tilsagn om frasalg

1. Med henblik på at opretholde effektiv konkurrence forpligter [X] sig til at frasælge – eller foranledige frasalg af – Frasalgsvirksomheden som en going concern til en køber inden Trustee-periodens afslutning og på salgsbetingelser godkendt af KFST i overensstemmelse med den procedure, der er beskrevet i pkt. [18](#bookmark11) i Tilsagnene. For at gennemføre frasalget forpligter [X] sig til at finde en køber og til at indgå en endelig og bindende aftale om salg af Frasalgsvirksomheden inden for den Første Frasalgsperiode. Hvis [X] ikke har indgået en sådan aftale ved afslutningen af den Første Frasalgsperiode, skal [X] give Frasalgstrustee eksklusiv fuldmagt til at sælge Frasalgsvirksomheden i Trustee-perioden, i overensstemmelse med proceduren beskrevet i pkt. [30](#bookmark17).
2. [Følgende sætning skal indsættes i tilfælde af en “up-front-køber”: Den planlagte fusion må ikke gennemføres, før [X] eller Frasalgstrustee har indgået en endelig og bindende aftale om salget af Frasalgsvirksomheden, og KFST har godkendt køberen og salgsbetingelserne i overensstemmelse med pkt. [18]](#bookmark11).
3. [X] anses for at have efterkommet Tilsagnene, såfremt:
4. [X] eller Frasalgstrustee inden Trustee-periodens afslutning har indgået en endelig og bindende aftale om salg af Frasalgsvirksomheden, og KFST godkender den foreslåede køber og salgsbetingelserne som stemmende overens med Tilsagnene i overensstemmelse med proceduren beskrevet i pkt. [18;](#bookmark11) og
5. Closing finder sted inden for Closing-perioden.
6. For at bevare Tilsagnenes strukturelle effekt må De(n) Anmeldende Part(er) i en periode på 10 år efter Closing ikke – hverken direkte eller indirekte – erhverve eller opnå indflydelse (som defineret i pkt. 43 i Meddelelse om Løsningsforslag, fodnote 3) over hele eller dele af Frasalgsvirksomheden, medmindre KFST, efter at De(n) Anmeldende Part(er) har indgivet en begrundet anmodning (der viser, at der er en saglig begrundelse), der er ledsaget af en rapport fra den Tilsynsførende Trustee (jf. pkt. [44](#bookmark21" \o "Nærværende dokument) i Tilsagnene), finder at markedsstrukturen har ændret sig i sådan en grad, at fraværet af indflydelse på Frasalgsvirksomheden ikke længere er nødvendig for at gøre den omhandlede fusion forenelig med konkurrenceloven.

Struktur og definition på Frasalgsvirksomheden

1. Frasalgsvirksomheden består af [giv en sammenfattende beskrivelse af Frasalgsvirksomheden]. Den juridiske og funktionelle struktur for Frasalgsvirksomheden, som den er blevet drevet til dato, er beskrevet i Bilaget. Frasalgsvirksomheden – beskrevet mere detaljeret i Bilaget – omfatter alle aktiver og alle medarbejdere, som bidrager til den aktuelle drift, eller som er nødvendige for at sikre levedygtigheden og konkurrencedygtigheden i Frasalgsvirksomheden, særligt:
2. alle materielle og immaterielle aktiver (herunder immaterielle rettigheder);
3. alle licenser, tilladelser og autorisationer udstedt af offentlige myndigheder til brug for Frasalgsvirksomheden;
4. alle kontrakter, lejekontrakter, forpligtelser og kundeordrer i Frasalgsvirksomheden; alle oversigter over kunder, tilgodehavender og øvrige dokumenter, som tilhører Frasalgsvirksomheden; og
5. Medarbejderne.
6. [*Skal* medtages i *tilfælde,* hvor Frasalgsvirksomheden har brug for en vedvarende relation til parterne for at være fuldt konkurrencedygtig og rentabel: Frasalgsvirksomheden omfatter endvidere – i en overgangsperiode på op til [indsæt antal år]år efter Closing og på vilkår og betingelser svarende til dem, der på nuværende tidspunkt ydes Frasalgsvirksomheden – rettigheder til alle aktuelle arrangementer, i henhold til hvilke [X] eller dennes Tilknyttede Virksomheder leverer produkter eller services til Frasalgsvirksomheden, som nærmer beskrevet i Bilaget, medmindre andet er aftalt med Køber. Strenge firewall-procedurer vil blive indført for at sikre, at enhver konkurrencefølsom oplysning, der er relateret til, eller som udspringer af sådanne leveringsaftaler (for eksempel produkt-køreplaner), ikke bliver delt med eller videregivet til nogen uden for [indsæt den relevante virksomhed/afdeling, der leverer produktet/servicen]]

**Afsnit C. Relaterede tilsagn**

Opretholdelse af levedygtighed, salgbarhed og konkurrencedygtighed

1. Fra Ikrafttrædelsesdatoen indtil Closing skal De(n) Anmeldende Part(er) opretholde eller sikre opretholdelse af den økonomiske levedygtighed, salgbarhed og konkurrencedygtighed i Frasalgsvirksomheden i overensstemmelse med god forretningsskik og så vidt muligt minimere enhver risiko for, at Frasalgsvirksomheden mister konkurrenceevne. [X] forpligter sig særligt til:
2. ikke at udføre nogen handling, der kan have en væsentlig negativ indvirkning på værdien, ledelsen eller konkurrencedygtigheden i Frasalgsvirksomheden, eller som måtte ændre arten og omfanget af aktiviteter eller den industrielle eller kommercielle strategi eller investeringspolitikken i Frasalgsvirksomheden;
3. at stille tilstrækkelige ressourcer til rådighed – eller sikre at tilstrækkelige ressourcer stilles til rådighed – på basis af og til videreførelse af de eksisterende forretningsplaner.
4. at træffe enhver rimelig foranstaltning, eller sørge for at alle rimelige foranstaltninger bliver truffet, omfattende passende incitamentsordninger (baseret på praksis i branchen), for at tilskynde alle Nøglemedarbejdere til at forblive i Frasalgsvirksomheden, samt til at undlade at opfordre til eller flytte Nøglemedarbejdere til de virksomheder, som [X] beholder. I tilfælde af at enkelte Nøglemedarbejdere undtagelsesvist forlader Frasalgsvirksomheden, skal [X] til KFST og den Tilsynsførende Trustee indlevere et begrundet forslag til, hvorledes de(n) pågældende person(er) afløses. [X] skal kunne godtgøre over for KFST, at afløseren/afløserne er egnet/egnede til at udføre de funktioner, der udøves af de(n) pågældende Nøglemedarbejder(e). Udskiftningen skal foregå under tilsyn af den Tilsynsførende Trustee, der skal rapportere til KFST.

Forpligtelser til at holde virksomhederne adskilt

1. De(n) Anmeldende Part(er) forpligter sig fra Ikrafttrædelsesdatoen indtil Closing til at holde Frasalgsvirksomheden adskilt fra de(n) virksomhed(er), som denne beholder [udskift i tilfælde af en up-front-køber med: til at sikre, at Frasalgsvirksomheden holdes adskilt fra de(n) virksomhed(er), som De(n) Anmeldende Part(er) beholder, og til efter gennemførelsen af transaktionen at holde Frasalgsvirksomheden adskilt fra den virksomhed som De(n) Anmeldende Part(er) beholder] og til at sikre, medmindre Tilsagnene udtrykkeligt giver tilladelse dertil, at: (i) ledelsen og medarbejderne i de(n) virksomhed(er), der beholdes af [X], ikke har nogen involvering i Frasalgsvirksomheden; (ii) Nøglemedarbejderne og Medarbejderne i Frasalgsvirksomheden, ikke har nogen involvering i nogen af de virksomheder, der beholdes af [X], og at der ikke rapporteres til nogen uden for Frasalgsvirksomheden.
2. Indtil Closing skal [X] bistå den Tilsynsførende Trustee med at sikre, at Frasalgsvirksomheden administreres som en særskilt og salgbar enhed, adskilt fra de(n) virksomhed(er) som [X] beholder. Straks efter vedtagelse af Afgørelsen skal [X] udpege en Hold Separate Manager. Hold Separate Manageren, som skal indgå som en del af Nøglemedarbejderne, skal administrere Frasalgsvirksomheden uafhængigt og i virksomhedens bedste interesse med henblik på at sikre dens fortsatte økonomiske levedygtighed, salgbarhed og konkurrencedygtighed, samt dens uafhængighed fra de virksomheder, der beholdes af [X]. Hold Separate Manageren skal arbejde tæt sammen med og rapportere til den Tilsynsførende Trustee, samt – hvis dette måtte være relevant – med Frasalgstrustee. Enhver udskiftning af Hold Separate Manageren skal være underlagt den procedure, der fremgår af pkt. 8, c i Tilsagnene. KFST kan, efter at have hørt [X], kræve at [X] udskifter Hold Separate Manageren.
3. [Følgende indsættes i tilfælde, hvor en virksomhed eller en del af en virksomhed skal frasælges, og en streng adskillelse af selskabsstrukturen er nødvendig: *For at sikre at Frasalgsvirksomheden holdes og administreres som en særskilt enhed, skal den Tilsynsførende Trustee udøve* [X*]’s rettigheder som aktionær i de(n) juridiske enhed(er), som udgør Frasalgsvirksomheden (bortset fra rettigheder vedrørende udbytte, der forfalder inden Closing), med det formål at agere i virksomhedens bedste interesse, hvilket skal fastsættes på stand-alone basis som en uafhængig finansiel investor, og med henblik på at opfylde* [X]’s *forpligtelser i henhold til Tilsagnene. Endvidere skal den Tilsynsførende Trustee have beføjelse til at udskifte medlemmer af bestyrelsen eller ikke-administrerende direktører, der er medlemmer af bestyrelsen, som er blevet udpeget på vegne af [X]. Efter anmodning fra den Tilsynsførende Trustee skal [X] trække sig som medlem af bestyrelsen eller foranledige at sådanne bestyrelsesmedlemmer trækker sig.*

Adskillelse

1. [X] skal implementere – eller foranledige implementering af – alle nødvendige foranstaltninger, med henblik på at sikre at denne efter Ikrafttrædelsesdatoen ikke modtager nogen Fortrolige Oplysninger vedrørende Frasalgsvirksomheden, og at Fortrolige Oplysninger, som måtte være modtaget af [X]før Ikrafttrædelsesdatoen, tilintetgøres og ikke anvendes af [X]. Dette omfatter også foranstaltninger over for de personer, som[X] har udpeget til bestyrelsen og/eller direktionen i Frasalgsvirksomheden. Særligt skal Frasalgsvirksomhedens deltagelse i ethvert centralt IT-netværk afbrydes i det omfang det er muligt, uden at kompromittere Frasalgsvirksomhedens levedygtighed. [X] må indhente eller opbevare oplysninger vedrørende Frasalgsvirksomheden, som i rimelig grad er nødvendige for frasalget af Frasalgsvirksomheden, eller hvor videregivelse til [X] er lovpligtig.

Kundeklausul

1. Parterneforpligter sig til, med forbehold for sædvanlige begrænsninger, ikke at kontakte – samt til at foranledige at Tilknyttede Virksomheder ikke kontakter – de Nøglemedarbejdere, der flyttes med over i Frasalgsvirksomheden i en periode på [•] efter Closing.

Due diligence

1. For at gøre det muligt for potentielle købere at udføre en rimelig due diligence i Frasalgsvirksomheden, skal [X] med forbehold for sædvanlig behandling af Fortrolige Oplysninger og afhængig af stadiet i frasalgsprocessen:
2. forsyne potentielle købere med tilstrækkelige oplysninger om Frasalgsvirksomheden;
3. forsyne potentielle købere med tilstrækkelige oplysninger vedrørende Medarbejdere, og i tilstrækkelig grad give dem adgang til Medarbejdere.

Rapportering

1. [X] skal aflægge skriftlige rapporter om potentielle købere af Frasalgsvirksomheden og om udviklingen i forhandlingerne med sådanne potentielle købere til KFST og den Tilsynsførende Trustee senest 10 dage efter udgangen af hver måned efter Ikrafttrædelsesdatoen (eller på anden vis hvis KFST anmoder herom). [X] skal til KFST indlevere en liste over alle potentielle købere, der har udtrykt interesse for at erhverve Frasalgsvirksomheden på ethvert stadie i frasalgsprocessen, samt indlevere en kopi af alle tilbud som potentielle købere har givet, inden for fem dage efter deres modtagelse.
2. [X] skal informere KFST og den Tilsynsførende Trustee om udarbejdelsen af datarumsdokumentation og due diligence-proceduren, og skal indgive en kopi af ethvert informationsmemorandum til KFST og den Tilsynsførende Trustee, inden informationsmemorandummet sendes ud til potentielle købere.

**Afsnit D. Køber**

1. For at blive godkendt af KFST skal køber opfylde følgende kriterier:
2. Køber skal være uafhængig af og uden nogen forbindelse til De(n) Anmeldende Part(er) og dens/deres Tilknyttede Virksomheder (dette vurderes under hensyntagen til situationen efter frasalget).
3. Køber skal have finansielle ressourcer, dokumenteret ekspertise og incitament til at opretholde og udvikle Frasalgsvirksomheden, som en rentabel og aktiv konkurrent i konkurrence med Parterne og øvrige konkurrenter;
4. Købers erhvervelse af Frasalgsvirksomheden må– i lyset af de oplysninger der er tilgængelige for KFST – hverken forventes at kunne skabe prima facie konkurrenceproblemer, eller give anledning til at gennemførelsen af Tilsagnene forsinkes. Særligt skal Køber i rimelig grad forventes at opnå alle nødvendige godkendelser fra de relevante myndigheder til erhvervelse af Frasalgsvirksomheden.
5. Den endelige, bindende aftale (såvel som accessoriske aftaler) vedrørende frasalget af Frasalgsvirksomheden er betinget af KFST’s godkendelse. Når [X] har indgået en aftale med en køber, skal denne indgive et fuldt dokumenteret og begrundet forslag, herunder en kopi af de(n) endelige aftale(r), til KFST og den Tilsynsførende Trustee inden for en uge. [X] skal kunne godtgøre over for KFST, at køberen opfylder Køberkriterierne, og at Frasalgsvirksomheden bliver solgt på en måde, der er i overensstemmelse med Konkurrencerådets Afgørelse og Tilsagnene. For at godkende skal KFST kontrollere, at køberen opfylder Køberkriterierne, og at Frasalgsvirksomheden bliver solgt på en måde, der stemmer overens med Tilsagnene, herunder Tilsagnenes formål om skabe en varig strukturændring på markedet. KFST kan godkende salget af Frasalgsvirksomheden uden et eller flere Aktiver eller dele af Medarbejderne, eller ved at udskifte et eller flere Aktiver eller dele af Medarbejderne med et eller flere andre aktiver eller andre medarbejdere, såfremt dette ikke påvirker levedygtigheden og konkurrencedygtigheden i Frasalgsvirksomheden efter salget, under hensyntagen til den foreslåede køber.

**Afsnit E. Trustee**

1. Udpegelsesprocedure
2. [X] skal udpege en Tilsynsførende Trustee til at udføre de funktioner, der er angivet i Tilsagnene for en Tilsynsførende Trustee. De(n) Anmeldende part(er) forpligter sig til ikke at gennemføre Fusionen, før der er udnævnt en Tilsynsførende Trustee.
3. Hvis [X] ikke har indgået en bindende aftale angående Frasalgsvirksomheden en måned før afslutningen af den Første Frasalgsperiode, eller hvis KFST har afvist en køber foreslået af [X] på det tidspunkt eller derefter, skal [X] udpege en Frasalgstrustee. Udpegelsen af Frasalgstrustee skal træde i kraft ved Trustee-periodens begyndelse.
4. Trusteeskal:
5. på tidspunktet for udpegelsen være uafhængig af De(n) Anmeldende part(er) og dens/deres Tilknyttede Virksomheder;
6. besidde de nødvendige kvalifikationer til at udføre sin fuldmagt, for eksempel have tilstrækkelig relevant erfaring som investment banker, konsulent eller revisor; og
7. hverken have været eller blive impliceret i en Interessekonflikt.
8. Trusteeskal aflønnes af De(n) Anmeldende Part(er) på en måde, som ikke hæmmer Trustee’s uafhængighed og effektive varetagelse af sin fuldmagt. Særligt hvor aflønningspakken for en Frasalgstrustee indeholder en succesbonus, der er knyttet op på den endelige salgsværdi af Frasalgsvirksomheden, må en sådan succesbonus kun opnås, såfremt frasalget finder sted inden for Trustee-perioden.

*Forslag fra [X]*

1. Senest to uger efter Ikrafttrædelsesdatoen skal [X] indsende navnet eller navnene på én eller flere fysisk(e) eller juridisk(e) person(er), som [X] foreslår udnævnt til Tilsynsførende Trustee, til KFST’s godkendelse. Senest en måned før afslutningen af den Første Frasalgsperiode eller efter anmodning fra KFST, skal [X] indsende en liste med én eller flere personer, som [X] foreslår udnævnt til Frasalgstrustee, til KFST’s godkendelse. Forslaget skal indeholde tilstrækkelige oplysninger til, at KFST kan kontrollere, at de(n) person(er) der er blevet foreslået som Trustee(s), opfylder de krav, der er angivet i pkt. [21,](#bookmark14) og skal omfatte:
2. de komplette vilkår for den foreslåede fuldmagt, som skal indeholde alle de bestemmelser, der er nødvendige for at gøre det muligt for Trustee at opfylde sine forpligtelser i henhold til Tilsagnene;
3. et udkast til en arbejdsplan, der beskriver, hvordan Trustee har til hensigt at udføre sine tildelte opgaver;
4. en angivelse af, hvorvidt den foreslåede Trustee skal fungere som både Tilsynsførende Trustee og Frasalgstrustee, eller om der foreslås forskellige Trustees til disse to funktioner.

*KFST’s godkendelse eller afvisning*

1. KFSThar beføjelse til at godkende eller afvise de(n) foreslåede Trustee(s), og til at godkende den foreslåede fuldmagt med alle ændringer, som den skønner nødvendige, for at Trustee kan udføre sine forpligtelser. Hvis kun ét navn godkendes, skal [X] udpege den pågældende person – eller foranledige at den pågældende person bliver udpeget – som Trustee, i overensstemmelse med den fuldmagt som KFST har godkendt. Hvis mere end ét navn godkendes, kan [X] frit vælge den Trustee, der skal udpeges blandt de godkendte navne. Trustee skal udpeges inden for én uge efter KFST’s godkendelse, i overensstemmelse med Trusteefuldmagten godkendt af KFST.

*Nyt forslag fra [X]*

1. Hvis allede foreslåede Trustees afvises, skal [X] – inden for en uge efter at denne er blevet informeret om afvisningen – indsende navnene på mindst to flere fysiske eller juridiske personer, i overensstemmelse med pkt. [19](#bookmark13) og pkt. [24](#bookmark15) i Tilsagnene.

*Trustee indstillet af KFST*

1. Hvis alle yderligere foreslåede Trustees afvises af KFST, skal KFST indstille en Trustee, som [X] skal udpege – eller foranledige udpegelse af – i overensstemmelse med en trusteefuldmagt godkendt af KFST.
2. Trustee’s funktioner
3. Trustee skal påtage sig de nærmere angivne forpligtelser, med henblik på at sikre overholdelse af Tilsagnene. KFST må på eget initiativ, eller efter anmodning fra Trustee eller [X], give ordrer eller instruktioner til Trustee for at sikre overholdelse af betingelserne og forpligtelserne knyttet til Afgørelsen.

*Den Tilsynsførende Trustee’s forpligtelser*

1. Den Tilsynsførende Trustee skal:
2. i sin første rapport til KFST foreslå en detaljeret arbejdsplan, der beskriver, hvorledes Trustee har til hensigt at føre tilsyn med overholdelsen af forpligtelserne og betingelserne knyttet til Afgørelsen.
3. i tæt samarbejde med Hold Separate Manageren føre tilsyn med den løbende ledelse af Frasalgsvirksomheden med henblik på at sikre dens fortsatte økonomiske levedygtighed, salgbarhed og konkurrencedygtighed, samt føre tilsyn med [X]’s overholdelse af betingelserne og forpligtelserne knyttet til Afgørelsen. Med henblik herpå skal den Tilsynsførende Trustee:
4. føre tilsyn med at Frasalgsvirksomhedens økonomiske levedygtighed, salgbarhed og konkurrencedygtighed bevares, samt at Frasalgsvirksomheden holdes adskilt fra de(n) virksomhed(er), som Parterne beholder, i overensstemmelse med pkt. [8](#bookmark6) og pkt. [9](#bookmark7) i Tilsagnene;
5. føre tilsyn med, at Frasalgsvirksomheden administreres som en særskilt og salgbar enhed i overensstemmelse med stk. [10](#bookmark8) i Tilsagnene;
6. med hensyn til Fortrolige Oplysninger:

* foretage alle nødvendige foranstaltninger, for at sikre at [X] ikke tilegner sig Fortrolige Oplysninger vedrørende Frasalgsvirksomheden, efter Ikrafttrædelsesdatoen,
* særligt tilstræbe, at Frasalgsvirksomhedens deltagelse i centrale IT-netværk – i videst muligt omfang – afbrydes, uden at kompromittere Frasalgsvirksomhedens levedygtighed,
* sørge for, at alle Fortrolige Oplysninger vedrørende Frasalgsvirksomheden, som [X] har tilegnet sig forinden Ikrafttrædelsesdatoen, tilintetgøres og ikke anvendes af [X], og
* bestemme hvorvidt sådanne oplysninger må videregives til eller opbevares af [X], når videregivelsen i rimelig grad er nødvendig for at [X] kan udføre frasalget, eller når videregivelsen er påkrævet ved lov;

1. føre tilsyn med fordelingen af aktiver og Medarbejdere mellem Frasalgsvirksomheden, og [X] eller Tilknyttede Virksomheder;
2. foreslå over for [X] sådanne foranstaltninger, som den Tilsynsførende Trustee skønner nødvendige for at sikre [X]’s overholdelse af betingelserne og forpligtelserne knyttet til Afgørelsen, herunder særligt opretholdelsen af den fulde økonomiske levedygtighed, salgbarhed og konkurrencedygtighed i Frasalgsvirksomheden, adskillelsen af Frasalgsvirksomheden samt at konkurrencefølsomme oplysninger ikke videregives;
3. overvåge og vurdere potentielle købere samt fremgangen i frasalgsprocessen og – afhængigt af stadiet i frasalgsprocessen – kontrollere, at:
4. potentielle købere modtager tilstrækkelige og korrekte oplysninger vedrørende Frasalgsvirksomheden og Medarbejderne, særligt ved at gennemgå – hvis det er tilgængeligt – datarumsdokumentationen, informationsmemorandum og due diligence-processen, og at
5. potentielle købere får rimelig adgang til Medarbejderne;
6. fungere som kontakt for alle forespørgsler fra tredjeparter, særligt potentielle købere, i forhold til Tilsagnene;
7. give KFST en skriftlig rapport inden 15 dage efter udgangen af hver måned – og samtidig sende en ikke-fortrolig kopi til [X] – der vedrører driften og administrationen af Frasalgsvirksomheden, samt fordelingen af aktiver og allokeringen af Medarbejderne, således at KFST kan vurdere, hvorvidt virksomheden drives på en måde, som er i overensstemmelse med Tilsagnene og vurdere fremgangen i frasalgsprocessen samt potentielle købere;
8. omgående rapportere skriftligt til KFST – og samtidig sende en ikke-fortrolig kopi til [X] – såfremt Trustee på rimeligt grundlag konkluderer, at [X] ikke overholder Tilsagnene;
9. inden for en uge efter modtagelse af det dokumenterede forslag, der er henvist til i pkt. [18](#bookmark11) i Tilsagnene, indgive en begrundet udtalelse til KFST – samtidig med at der sendes en ikke-fortrolig kopi til [X] – om den foreslåede købers egnethed og uafhængighed, og om levedygtigheden i Frasalgsvirksomheden efter salget, og om hvorvidt Frasalgsvirksomheden sælges på en måde, der er i overensstemmelse med betingelserne og forpligtelserne knyttet til Afgørelsen, herunder særligt under hensyntagen til den foreslåede køber – hvis det er relevant – hvorvidt salget af Frasalgsvirksomheden, uden et eller flere Aktiver eller uden alle Medarbejderne, påvirker levedygtigheden i Frasalgsvirksomheden efter salget;
10. påtage sig de øvrige funktioner, der er tildelt den Tilsynsførende Trustee, i henhold til betingelserne og forpligtelserne knyttet til Afgørelsen.
11. Såfremt den Tilsynsførende Trustee og Frasalgstrustee ikke er de(n) samme [juridiske eller fysiske] person(er), skal den Tilsynsførende Trustee og Frasalgstrustee arbejde tæt sammen under – og i forbindelse med – forberedelsen af Trustee-perioden, for derved at facilitere hinandens opgaver.

*Frasalgstrustee’s forpligtelser*

1. Inden for Trustee-perioden skal Frasalgstrustee uden krav om mindstepris sælge Frasalgsvirksomheden til en køber, forudsat at KFST har godkendt både køber og den endelige og bindende aftale om salg af Frasalgsvirksomheden (og accessoriske aftaler) som værende i tråd med Konkurrencerådets afgørelse og Tilsagnene, i overensstemmelse med pkt. 17 og pkt. [18](#bookmark11) i Tilsagnene. Frasalgstrustee skal i aftalen (samt i accessoriske aftaler) indføje sådanne vilkår og betingelser, som Frasalgstrustee finder nødvendige for et hensigtsmæssigt salg i Trustee-perioden. Særligt må Frasalgstrustee indføje sædvanlige erklæringer, garantier og erstatningsbetingelser i aftalen, som med rimelighed kan kræves for at effekture salget. Frasalgstrustee skal beskytte [X]’s legitime finansielle interesser, under hensyn til De(n) Anmeldende Part(er)s ubetingede forpligtelse til at frasælge uden minimumspris inden for Trustee-perioden.
2. I Trustee-perioden (eller i øvrigt efter anmodning fra KFST) skal Frasalgstrustee til KFST levere en omfattende månedlig rapport om fremdriften i frasalgsprocessen. Sådanne rapporter skal indgives inden for 15 dage efter udgangen af hver måned, samtidig med at en kopi leveres til den Tilsynsførende Trustee og en ikke-fortrolig kopi leveres til De(n) Anmeldende Part(er).
3. Parternes forpligtelser
4. [X] skal yde – og foranledige at dennes rådgivere yder – Trustee en sådan grad af samarbejde, bistand og oplysninger, som Trustee med rimelighed kan forlange for at udføre sine opgaver. Trustee skal have fuld adgang til alle [X]’s og Frasalgsvirksomhedens bøger, fortegnelser, dokumenter, ledelsen eller andre medarbejdere, faciliteter, steder og tekniske oplysninger, som er nødvendige for udførelsen af Trustee’s forpligtelser i henhold til Tilsagnene. [X] og Frasalgsvirksomheden skal give Trustee kopier af ethvert dokument, hvis Trustee anmoder herom. [X] og Frasalgsvirksomheden skal blandt deres lokaler stille et eller flere kontorer til rådighed for Trustee og skal være til rådighed for møder med henblik på at give Trustee alle de oplysninger, der er nødvendige for udførelsen af dennes opgaver.
5. [X] skal give den Tilsynsførende Trustee al den ledelsesmæssige og administrative support, som den Tilsynsførende Trustee med rimelighed kan forlange, på vegne af ledelsen af Frasalgsvirksomheden. Dette omfatter alle administrative supportfunktioner vedrørende Frasalgsvirksomheden, som aktuelt udføres af hovedkontoret. [X] skal på anmodning give – og foranledige at dennes rådgivere giver – den Tilsynsførende Trustee oplysninger, som er givet til potentielle købere, herunder særligt give den Tilsynsførende Trustee adgang til datarumsdokumentation og alle øvrige oplysninger givet til potentielle købere i forbindelse med due diligenceprocessen. [X] skal informere den Tilsynsførende Trustee om mulige købere, give lister over potentielle købere på ethvert stadie i udvælgelsesprocessen, herunder tilbud afgivet af potentielle købere på disse stadier, samt holde den Tilsynsførende Trustee informeret om alle udviklinger i frasalgsprocessen.
6. [X] skal give – eller foranledige at Tilknyttede Virksomheder giver – omfattende fuldmagter, behørigt udfærdiget til Frasalgstrustee (herunder dertil knyttede aftaler), for at effektuere salget, Closing og alle handlinger og erklæringer som Frasalgstrustee finder nødvendige eller passende for at opnå salget og Closing, herunder udpegelsen af rådgivere til at bistå i salgsprocessen. Efter anmodning fra Frasalgstrustee skal [X] sørge for, at de dokumenter der er nødvendige for effektuering af salget og Closing, behørigt udfærdiges.
7. [X] skal holde Trustee og dennes medarbejdere og agenter skadesløse (“Skadesløsholdt Part”) og erklære sig enig i, at en Skadesløsholdt Part ikke skal holdes erstatningsansvarlig over for [X] for ethvert erstatningsansvar, der opstår ved udførelsen af Trustee’s pligter i henhold til Tilsagnene, bortset fra i det omfang at et sådant erstatningsansvar opstår som følge af forsætlig misligholdelse, skødesløshed, grov uagtsomhed eller ond tro fra Trustee, dennes medarbejdere, agenter eller rådgivere.
8. Trustee kan på [X]’s regning udpege rådgivere (især til corporate finance eller juridisk rådgivning), hvis [X]’s godkender det (denne godkendelse må ikke uberettiget tilbageholdes eller forsinkes), såfremt Trustee finder udpegelsen af sådanne rådgivere nødvendig eller passende for udførelsen af sine forpligtelser i henhold til Fuldmagten, forudsat at eventuelle gebyrer og øvrige udgifter afholdt af Trustee hertil er rimelige. Såfremt [X] nægter at godkende de rådgivere, som Trustee har foreslået, kan KFST i stedet – efter høring af [X] – godkende udpegelsen af sådanne rådgivere. Alene Trustee skal være berettiget til at give instrukser til rådgiverne. Pkt. [35](#bookmark18) i Tilsagnene gælder mutatis mutandis. I Trustee-perioden må Frasalgstrustee anvende rådgivere, som har arbejdet for [X] i Første Frasalgsperiode, hvis Frasalgstrustee finder dette fornuftigt for et hensigtsmæssigt salg.
9. [X] indvilliger i, at KFST må dele fortroligt materiale, som tilhører [X], med Trustee. Trustee må ikke videregive sådanne oplysninger.[[1]](#footnote-1)
10. De(n) Anmeldende Part(er) indvilliger i, at kontaktoplysningerne på den Tilsynsførende Trustee oplyses på KFST’s hjemmeside, og de skal oplyse interesserede tredjeparter, herunder særligt potentielle købere, om den Tilsynsførendes identitet og opgaver.
11. KFST må i en periode på 10 år fra Closing anmode om alle oplysninger fra Parterne, som er nødvendige for at føre tilsyn med den effektive implementering af Tilsagnene.
12. Udskiftning, afskedigelse og genudpegelse af Trustee
13. Såfremt Trustee ophører med at udføre sine funktioner i henhold til Tilsagnene eller af en anden god grund, herunder hvis Trustee udsættes for en interessekonflikt:
14. kan KFST, efter høring af Trustee og [X], kræve at [X] udskifter Trustee; eller
15. kan [X], med KFST’s forudgående godkendelse, udskifte Trustee.
16. Såfremt Trustee fjernes i henhold til pkt. [40](#bookmark19) i Tilsagnene, kan Trustee blive pålagt at fortsætte i sin funktion indtil en ny Trustee er på plads, til hvem Trustee har gennemført en fuld overdragelse af alle relevante oplysninger. Den nye Trustee skal udpeges i overensstemmelse med proceduren henvist til i pkt. [19](#bookmark13)[-26](#bookmark16) i Tilsagnene.
17. Medmindre Trustee fjernes i overensstemmelse med pkt. [40](#bookmark19) i Tilsagnene, skal Trustee først ophøre med at agere som Trustee, efter KFST har fritaget denne fra sine pligter, efter at alle Tilsagnene som Trustee er blevet betroet, er blevet gennemført. KFST kan dog til hver en tid kræve en genudpegelse af den Tilsynsførende Trustee, hvis det efterfølgende viser sig, at de relevante foranstaltninger ikke er blevet fuldt ud og korrekt implementeret.

**Afsnit F. Revisionsklausul**

1. KFST kan forlænge de planlagte tidsperioder i Tilsagnene, efter begrundet anmodning fra [X] eller – i passende tilfælde – på eget initiativ. [X]’s begrundede anmodning om en forlængelse af en tidsperiode skal indgives til KFST senest én måned før udløbet af denne periode. Denne anmodning skal ledsages af en rapport fra den Tilsynsførende Trustee, som samtidig skal sende en ikke-fortrolig kopi af rapporten til De(n) Anmeldende Part(er). Kun under særlige omstændigheder kan KFST tillade en anmodning om en forlængelse inden for den sidste måned i en periode.
2. Endvidere må KFST som svar på en begrundet anmodning fra De(n) Anmeldende Part(er), under særlige omstændigheder, give afkald på, ændre eller erstatte én eller flere af forpligtelser i Tilsagnene. Denne anmodning skal ledsages af en rapport fra den Tilsynsførende Trustee, som samtidig skal sende en ikke-fortrolig kopi af rapporten til De(n) Anmeldende Part(er). Anmodningen skal ikke have den virkning, at forpligtelsens anvendelse suspenderes, og særligt ikke at udløbet af en tidsperiode, inden for hvilken forpligtelsen skal efterkommes, suspenderes.

**Afsnit G. Ikrafttrædelse**

1. Tilsagnene træder i kraft på datoen for vedtagelse af Afgørelsen.

behørigt underskrevet for og på vegne af

[*Angiv navnet på alle de Anmeldende Parter*]

BILAGET

1. Frasalgsvirksomheden, som drevet til dato, har følgende juridiske og funktionelle struktur: [Beskriv den juridiske og funktionelle struktur i Frasalgsvirksomheden, herunder organisationsdiagrammet].
2. I overensstemmelse med pkt. [[6]](#bookmark4) i Tilsagnene omfatter Frasalgsvirksomheden, men er ikke begrænset til.:
3. følgende primære materielle aktiver: [*Angiv de væsentlige materielle aktiver, fx xyz fabrik/lagerbygning/rørledninger, der er placeret på abc, og den faste ejendom/grund, hvorpå fabrikken/lagerbygningen er placeret; F&U-faciliteter*];
4. følgende primære immaterielle aktiver: [*Angiv de primære immaterielle aktiver. Dette bør især omfatte (i) varemærker og (ii) alle øvrige immaterielle rettigheder, som anvendes i driften af Frasalgsvirksomheden.*];
5. følgende primære licenser, tilladelser og godkendelser: [Angiv de primære licenser, tilladelser og godkendelser];
6. følgende primære kontrakter, aftaler, lejeaftaler, forpligtelser og overenskomster [angiv de primære kontrakter etc.];
7. følgende oversigter over kunder, tilgodehavender og øvrige dokumenter: *[angiv de primære oversigter over kunder, tilgodehavender og øvrige dokumenter i overensstemmelse med øvrige sektorspecifikke angivelser, hvor det måtte være hensigtsmæssigt*];
8. følgende medarbejdere: [*angiv de medarbejdere, som skal overflyttes, herunder de medarbejdere, der opfylder vigtige funktioner for Frasalgsvirksomheden, for eksempel centrale F&U-medarbejdere];*
9. følgende nøglemedarbejdere: *[angiv navne og funktioner på Nøglemedarbejderne, herunder* Hold Separate Manageren*, hvor det måtte være hensigtsmæssigt];* og
10. aftaler om levering af følgende produkter og tjenesteydelser med [X] eller Tilknyttede Virksomheder i en overgangsperiode på op til [•] efter Closing: *[angiv de produkter og tjenesteydelser, som skal leveres i en overgangsperiode for at kunne opretholde den økonomiske levedygtighed og konkurrencedygtigheden i Frasalgsvirksomheden].*
11. Frasalgsvirksomheden, omfatter ikke:
12. …;
13. [Det er Parternes ansvar tydeligt at angive, hvad Frasalgsvirksomheden ikke omfatter].
14. Hvis der er aktiver eller personale, som ikke dækkes af pkt. 2 i dette Bilag, men som anvendes (eksklusivt eller ej) i Frasalgsvirksomheden, og som er nødvendige for den fortsatte levedygtighed og konkurrencedygtighed i Frasalgsvirksomheden, vil dette aktiv, eller en passende erstatning, tilbydes til potentielle købere.

1. Principperne i Rådets forordning (EF) nr. 139/2004 om kontrol med fusioner og virksomhedsovertagelser (”EF-fusionsforordningen”), artikel 17 (1) og (2) finder anvendelse mutatis mutandis. [↑](#footnote-ref-1)